EkBass/fiwiki-20250220-pages-articles huggingface dataset:
Martin Løwstrøm Nyenget

Martin Løwstrøm Nyenget (s. 1. huhtikuuta 1992) on norjalainen maastohiihtäjä. Nyenget kilpaili maailmancupissa ensimmäisen kerran 8. maaliskuuta 2014 Oslon 50 kilometrin perinteisen hiihtotavan kilpailussa, jossa hänen sijoituksensa oli 41. Nyenget hiihti ensimmäisen kerran maailmancupin pisteille toisessa maailmancup-kilpailussaan Lahdessa 8. maaliskuuta 2015 sijoituttuaan neljänneksi 15 kilometrin perinteisen hiihtotavan kilpailussa. Ensimmäisen palkintosijansa hän saavutti oltuaan FIS Ski Tourilla 2020 kolmas Östersundin 15 kilometrin perinteisen hiihtotavan takaa-ajokilpailussa. Hän oli Lillehammerin 15 kilometrin vapaan hiihtotavan kilpailussa kolmas joulukuussa 2021. Hän voitti samalla kaudella Oslon 50 kilometrin perinteisen hiihtotavan yhteislähtökilpailun. Maailmancupin kokonaiskilpailussa hän oli seitsemäs ja normaalimatkojen cupissa neljäs. Kaudella 2022–2023 hän sijoittui kolmanneksi Rukan 10 kilometrin perinteisen hiihtotavan kilpailussa ja Lillehammerin 20 kilometrin perinteisen yhteislähtökilpailussa. Oslon 50 kilometrin vapaan hiihtotavan yhteislähtökilpailussa hän oli kolmas ja Falunin 10 kilometrin perinteisen hiihtotavan kilpailussa toinen. Kaudella 2023–2024 hän voitti Rukan 10 kilometrin perinteisen hiihtotavan väliaikalähtökilpailun. Tour de Skillä hän sijoittui kolmanneksi Davosin 20 kilometrin perinteisen hiihtotavan takaa-ajokilpailussa. Kiertueen kokonaiskilpailussa hän oli neljäs. Hän sijoittui toiseksi Oberhofin 20 kilometrin perinteisen hiihtotavan yhteislähtökilpailussa. Hän sijoittui kolmanneksi Lahden 20 kilometrin perinteisen hiihtotavan väliaikalähtökilpailussa. Hän sijoittui toiseksi Oslon 50 kilometrin perinteisen hiihtotavan yhteislähtökilpailussa. Hän sijoittui kolmanneksi Falunin 10 kilometrin perinteisen hiihtotavan välisikalähtökilpailussa ja 20 kilometrin vapaan hiihtotavan yhteislähtökilpailussa. Maailmancupin kokonaiskilpailussa hän oli viides ja normaalimatkojen cupissa neljäs. Kaudella 2024–2025 hän sijoittui kolmanneksi Rukan 10 kilometrin perinteisen hiihtotavan väliaikalähtökilpailussa ja 20 kilometrin vapaan hiihtotavan yhteislähtökilpailussa. Hän voitti Lillehammerin 10 kilometrin vapaan hiihtotavan väliaikalähtökilpailun ja sijoittui kolmanneksi 20 kilometrin yhdistelmäkilpailussa. Hän voitti Davosin 20 kilometrin perinteisen hiihtotavan väliaikalähtökilpailun. Hän sijoittui kolmanneksi Cognen 10 kilometrin vapaan hiihtotavan väliaikalähtökilpailussa. Nyenget voitti juniorien MM-pronssia 4 x 5 kilometrin viestissä Erzurumissa 2012. Ensimmäisissä aikuisten arvokilpailuissaan, Planican MM-kilpailuissa 2023 hän oli 50 kilometrin perinteisen hiihtotavan yhteislähtökilpailussa viides. == Lähteet == Luokka:Norjalaiset maastohiihtäjät Luokka:Vuonna 1992 syntyneet Luokka:Elävät henkilöt
Johan Hoel

Johan Hoel (s. 17. joulukuuta 1994) on norjalainen maastohiihtäjä. Hoel hiihti ensimmäisen maailmancupin osakilpailunsa 14. maaliskuuta 2015 keskeyttäen Oslossa pidetyn 50 kilometrin vapaan hiihtotavan yhteislähtökilpailun. Ensimmäiset maailmancupin pisteensä hän sai oltuaan 18:s Oslon perinteisen hiihtotavan 50 kilometrin yhteislähtökilpailussa 2016. Hoel saavutti juniorien MM-kilpailuissa Val di Fiemmessä 2014 maailmanmestaruuden 4 x 5 kilometrin viestissä ja MM-pronssia yhdistelmäkisassa. == Lähteet == Luokka:Norjalaiset maastohiihtäjät Luokka:Vuonna 1994 syntyneet Luokka:Elävät henkilöt
Håvard Solås Taugbøl

Håvard Solås Taugbøl (s. 20. elokuuta 1993) on norjalainen maastohiihtäjä. Taugbøl kilpaili maailmancupissa ensimmäisen kerran 15. joulukuuta 2013 Davosin vapaan hiihtotavan sprintissä ollen 21:s. Kymmenen parhaan joukkoon hän sijoittui ensimmäisen kerran oltuaan seitsemäs Davosin vapaan hiihtotavan sprintissä joulukuussa 2014. Ensimmäisen palkintosijansa hän saavutti oltuaan kolmas Davosin vapaan hiihtotavan sprintissä joulukuussa 2019. Hän sijoittui samalla kaudella toiseksi Drammenin vapaan hiihtotavan sprintissä. Hän oli Falunin perinteisen hiihtotavan sprintissä kolmas tammikuussa 2021. Oberstdorfin MM-kilpailuissa 2021 hän saavutti pronssia perinteisen hiihtotavan sprintissä. Ensimmäisen maailmancup-voittonsa hän saavutti Dresdenin vapaan hiihtotavan sprintissä joulukuussa 2021. Saman kauden sprintticupissa hän oli viides. Helmikuussa 2023 hän sijottui toiseksi Toblachin vapaan hiihtotavan sprintissä. Tammikuussa 2024 hän sijoittui Gomsin vapaan hiihtotavan sprintissä kolmanneksi. Helmikuussa 2024 hän sijoittui kolmanneksi Minneapolisin vapaan hiihtotavan sprintissä. Maaliskuussa 2024 hän sijoittui toiseksi Drammenin perinteisen hiihtotavan sprintissä. Saman kauden sprintticupissa hän oli neljäs. Pekingin olympialaisissa 2022 Taugbøl oli vapaan hiihtotavan sprintissä kymmenes. Taugbøl on saavuttanut kaksi juniorien MM-mitalia viestissä: pronssia Erzurumissa 2012 ja hopeaa Liberecissä 2013. == Lähteet == Luokka:Norjalaiset maastohiihtäjät Luokka:Vuonna 1993 syntyneet Luokka:Elävät henkilöt
Lophiocarpaceae

Lophiocarpaceae on pieni, vain kaksi sukua käsittävä kasviheimo koppisiemenisten Caryophyllales-lahkossa. == Tuntomerkit == Kukinto on kolmekukkaisista pikkuviuhkoista koostuva terttu tai lehteä vastapäätä varren toisella puolella sijaitseva viuhko. Kukan rakenne on heimon kahdessa suvussa melko erilainen. Terälehtimäisiä osia kukassa on useita ja ne ovat enemmän tai vähemmän yhteen kasvaneita suvussa Corbichonia, suvussa Lophiocarpus ne puuttuvat. Heteitä on neljä (Lophiocarpus) tai useita. Sikiäin on yhdislehtinen, joko kahden tai viiden emilehden muodostama; edellisessä tapauksessa se on yksilokeroinen. Istukka on aksiletyyppinen (Corbichonia) tai neljä istukkaa on poikittaisessa asennossa (Lophiocarpus). Siemenaiheita sikiäimessä on vain yksi (Lophiocarpus) tai kussakin emilehdessä monta (Corbichonia). Hedelmä on pähkylä tai kota, ja suvussa Corbichonia siemenet ovat vaipallisia.Stevens 2001, viittaus 1.12.2014 == Levinneisyys == Heimo kasvaa enimmäkseen Lounais-Afrikassa, mutta myös muualla Afrikassa hajanaisesti, yhtenäisimmin Itä-Afrikassa, ja Intian niemimaan länsiosassahttp://www.mobot.org/mobot/research/apweb/maps/lophiocarpaceae.gif. == Luokittelu == Heimossa on kaksi sukua ja kuusi lajia. Aikaisemmin Lophiocarpus liitettiin kermesmarjakasveihin (Phytolaccaceae) ja Corbichonia heimoon Molluginaceae. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Lophiocarpus Zimbabwen kasviossa: http://www.zimbabweflora.co.zw/speciesdata/genus.php?genus_id=545 * Lophiocarpus Mosambikin kasviossa: http://www.mozambiqueflora.com/speciesdata/genus.php?genus_id=545 * Lophiocarpus Sambian kasviossa: http://www.zambiaflora.com/speciesdata/genus.php?genus_id=545 * Lophiocarpus polystachyus, kuvia tuntomerkkejä: http://www.kyffhauser.co.za/Plants1/Lophiocarpus_polystachyus/Index.htm * Corbichonia Zimbabwen kasviossa (kuva): http://www.zimbabweflora.co.zw/speciesdata/genus.php?genus_id=555 Luokka:Caryophyllales Luokka:Kasviheimot
Dougabougou

Dougabougou on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoesta haarautuvan Sahelin kanavan varrella 55 kilometriä Ségousta maanteitse koilliseen. Kunnassa on 29 200 asukasta (vuonna 2009). Dougabougoun kunta rajoittuu lännessä Ségoun piirin Sansandingin, etelässä Markalan, lännessä Baguindadougoun ja N’Koumandougoun sekä pohjoisessa Nionon piirin Siribalan kuntiin. Sen alueella virtaavat Office du Nigerin Sahelin ja Ongoïban kastelukanavat. Kuntaan kuuluu seitsemän kylää. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, lehmänpapu, maapapu, seesami, okra, sipuli ja sokeriruoko. Kotieläimiä ovat naudat, lampaat, vuohet, siat ja siipikarja. Lisäksi harjoitetaan käsityöammatteja ja kaupankäyntiä. Dougabougoussa toimii sokeritehdas. Kunnan läpi kulkee Ségoun ja Nionon välinen maantie RN33. Palveluihin kuuluvat koulut ja kaksi terveysasemaa. ==Lähteet== Luokka:Malin kunnat Luokka:Ségoun piiri
Kinaray-a

Kinaray-a on Filippiineillä Panayn ja Mindanaon saarilla puhuttu keskifilippiiniläinen kieli. Sitä puhui SIL Internationalin mukaan äidinkielenään ihmistä vuonna 1994. == Lähteet == Luokka:Keskifilippiiniläiset kielet Luokka:Filippiinien kielet
Florin Cezar Ouatu

Florin Cezar Ouatu (eli Cezar; s. 18. helmikuuta 1980 Ploieşti) on romanialainen oopperalaulaja ja pianisti. Hän on ääneltään kontratenori. Cezar on esiintynyt muun muassa Andrea Bocellin kanssa. Hänet valittiin edustamaan Romaniaa vuoden 2013 Eurovision laulukilpailuun Malmöhön kappaleella It's My Life. Cezar selviytyi finaaliin, jossa hän sijoittui 65 pisteellään sijalle 13 Tanskan voittaessa kilpailun. Hän on ollut aktiivinen vuodesta 2004. Cezar laulaa oopperan lisäksi myös muun muassa jazzia ja popia. Luokka:Romanialaiset oopperalaulajat Luokka:Romanialaiset pianistit Luokka:Romanialaiset jazzlaulajat Luokka:Vuoden 2013 euroviisuedustajat Luokka:Romanian euroviisuedustajat Luokka:Vuonna 1980 syntyneet Luokka:Elävät henkilöt
Balthasar Schneider

Balthasar Schneider (s. 27. marraskuuta 1984 Egg, Itävalta) on itävaltalainen mäkihyppääjä. Schneider edusti SC Bregenzerwaldia. Hän debytoi mäkihypyn maailmancupissa tammikuussa 2002. Schneiderin paras henkilökohtainen sijoitus maailmancupissa on Oslon 12. sija maaliskuulta 2007. Continental Cupin kokonaiskilpailun Schneider voitti kaudella 2006-2007 ja oli kahdesti toinen. Hän voitti nuorten MM-kisoista kaksi mitalia joukkuekilpailuista vuosilta 2001 ja 2002. Schneider lopetti uransa vuonna 2011. == Lähteet == * http://data.fis-ski.com/dynamic/athlete- biography.html?sector=JP&competitorid;=54724&type;=result&category;=COC&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Itävaltalaiset mäkihyppääjät Luokka:Vuonna 1984 syntyneet Luokka:Elävät henkilöt
Jattujärvi

Jattujärvi on Pirkanmaalla Sastamalan (entinen Suodenniemi) ja Satakunnan Porin (entinen Lavia) rajalla Jätinmaan kylässä sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen. == Maantiede == Järven pinta-ala on 7,1 hehtaaria ja sen pituus on 550 metriä ja leveys 200 metriä. Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa, mutta itäranta rajautuu peltoon. Järvellä on kolme loma-asuntoa. Aivan järven pohjoisrannassa on Lavian kunnan aluetta. == Historiaa == Vuoden 1855−56 Kalmbergin kartastossa järven nimenä oli "Jattijärvi". == Lähteet == Luokka:Kiikoisjoen alue Luokka:Lavian järvet Luokka:Suodenniemen järvet
Jättijärvi

Jättijärvi on Pirkanmaalla Sastamalassa Jätinmaan kylässä sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen. == Maantiede == Järven pinta-ala on 20 hehtaaria ja sen pituus on 950 metriä ja leveys 350 metriä. Järven luusua sijaitsee järven lounaisrannalla, josta saa alkunsa noin 3 kilometriä pitkä laskuoja Kuorsumaanjärveen. Järveen laskee vain muutama oja, joista yksi laskee pohjoisesta Pikku-Jättin suolta. Järven rantaviiva on 2,1 kilometriä pitkä ja ranta on pääosin moreeni- ja kalliopohjaista metsämaastoa. Järven pohjois- ja eteläpäät ovat avosuota ja länsirantaan rajautuu peltoa. Länsirannat ovat matalia ja kasvavat järviruohoa. == Historiaa == Vuoden 1855−56 Kalmbergin kartastossa järvi oli piirretty kaksi kertaa nykyistä pitemmäksi. Tämä viittaa järvenlaskuun, missä vedenpintaa on alennettu. Nykykartasta huomaa, että järvenlasku jakoi järven kahtia, josta ylin osa jäi suoksi (sisällään Pikku-Jätti lampi) ja alin osa säilyi järvenä. Vanhaan järvenpohjaan muodostui laajat avosuot. == Aiheesta muualla == * Jättijärveen liittyviä aineistoja Suodenniemen Topoteekissa == Lähteet == Luokka:Kiikoisjoen alue Luokka:Suodenniemen järvet
Kaivantojärvi

Kaivantojärvi on Satakunnassa Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen. == Maantiede == Pienen järven pituus on 100 metriä. Järven luusua sijaitsee järven länsirannalla, josta saa alkunsa kilometrin pituinen oja alavalle suolle. Siitä lähtee toinen oja Kiikoisjokeen. == Lähteet == === Viitteet === Luokka:Sastamalan järvet Luokka:Kiikoisjoen alue Luokka:Suodenniemen järvet Luokka:Mouhijärven järvet
Karhujärvi (Sastamala)

Karhujärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen. == Maantiede == Järven pinta-ala on 4,8 hehtaaria ja sen pituus on 350 metriä ja leveys 200 metriä. Järven luusua sijaitsee järven etelärannalla, josta saa alkunsa noin 4 kilometriä pitkä Karhuoja. Karhuoja kulkee kuivatetun Metsäjärven kautta ja kääntyy Myllyojana länteen kohti Kiikoisjokea ja yhtyy siihen 1,3 kilometriä Putajan kylästä alavirtaan. Järven rantaviiva on 0,93 kilometriä pitkä ja ranta on pääosin moreeni- ja kalliopohjaista metsämaastoa. Rannoilla on kolme loma-asuntoa ja sinne johtaa metsäautotie. == Lähteet == Luokka:Kiikoisjoen alue Luokka:Suodenniemen järvet
Rusohuppuorneero

Rusohuppuorneero (Clibanornis erythrocephalus) on orneeroiden heimoon kuuluva varpuslintu. ==Levinneisyys== Rusohuppuorneeroa tavataan Ecuadorissa ja Perussa. Sen kannan arvioidaan olevan 3 500–15 000 yksilöä. Lajia uhkaa nopea metsien tuhoutuminen, ja se on luokiteltu silmälläpidettäväksi. ==Lähteet== Luokka:Ruso-orneerot
Rok Zima

Rok Zima (s. 7. elokuuta 1988 Kranj) on slovenialainen mäkihyppääjä. Zima edusti NSK Trzic Trifixiä. Urallaan hän osallistui vain yhteen mäkihypyn maailmancupin osakilpailuun; tammikuussa 2011 hän oli Willingenissä 34:s. Zima voitti Continental Cupin kokonaiskilpailun kaudella 2010–2011. Continental Cupissa hän kilpaili kaudet 2007–2012 ja voitti yhden osakilpailun sekä oli kahdeksan kertaa palkintokorokkeella. == Lähteet == * https://www.fis- ski.com/DB/general/athlete-biography.html?sector=JP&competitorid;=124307 Luokka:Slovenialaiset mäkihyppääjät Luokka:Vuonna 1988 syntyneet Luokka:Elävät henkilöt
Ruso-orneero

Ruso-orneero (Clibanornis rectirostris) on orneeroiden heimoon kuuluva varpuslintu. ==Levinneisyys== Ruso-orneeroa tavataan Brasiliassa ja Paraguayssa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Ruso-orneerot
Pikkuhuiskija

Pikkuhuiskija (Sclerurus rufigularis) eli aiemmalta nimeltään pikkukarikeorneero on kaivajien heimoon kuuluva varpuslintu. ==Levinneisyys== Pikkuhuiskijaa tavataan laajalla alueella Etelä-Amerikan pohjoisosissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kaivajat
Harmaakurkkuhuiskija

Harmaakurkkuhuiskija (Sclerurus albigularis) eli aiemmalta nimeltään harmaakurkkuorneero on kaivajien heimoon kuuluva varpuslintu. ==Levinneisyys== Harmaakurkkuhuiskijaa tavataan Boliviassa, Brasiliassa, Costa Ricassa, Ecuadorissa, Kolumbiassa, Panamassa, Perussa, Trinidad ja Tobagossa ja Venezuelassa. Lajia uhkaa metsien tuhoutuminen. ==Lähteet== Luokka:Kaivajat
Natalja Žukova

Natalja Sergejevna Žukova (; s. 19. heinäkuuta 1992 Kazan) on venäläinen maastohiihtäjä. Žukova debytoi maastohiihdon maailmancupissa helmikuussa 2013 Sotšissa saavuttaen heti ensimmäiset pisteensä ollen kymmenes. Žukovan paras sijoitus maailmancupissa on tammikuulta 2014 Szklarska Poreban 10 kilometrin perinteisen hiihtotavan kilpailun kahdeksas sija. Hän osallistui myös vuoden 2014 talviolympialaisiin kotimaassaan Sotšissa. Olympialaisissa Žukovan paras sijoitus oli seitsemäs 10 kilometrin perinteisen kilpailussa. Falunin MM- kilpailuissa 2015 hän oli 15 kilometrin yhdistelmäkilpailussa kolmastoista. Žukova oli mukana myös vuoden 2013 MM-kisoissa Val di Fiemmessä. == Lähteet == * http://data.fis-ski.com/dynamic/athlete- biography.html?sector=CC&competitorid;=151154&type;=result&category;=OWG&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Venäläiset maastohiihtäjät Luokka:Vuonna 1992 syntyneet Luokka:Elävät henkilöt
Isohuiskija

Isohuiskija (Sclerurus caudacutus) eli aiemmalta nimeltään isokarikeorneero on kaivajien heimoon kuuluva varpuslintu. ==Levinneisyys== Isohuiskijaa tavataan Boliviassa, Brasiliassa, Kolumbiassa, Ecuadorissa, Ranskan Guayanassa, Guayanassa, Perussa, Surinamessa ja Venezuelassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kaivajat
Kuorsumaanjärvi

Kuorsumaanjärvi on Pirkanmaalla Sastamalassa Kuorsumaan kylässä sijaitseva suojeltu järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen. Järvi on vanhastaan tunnettu lintujärvi. == Maantiede == Järven pinta-ala on 180 hehtaaria ja sen pituus on 2,2 kilometriä ja leveys 1,1 kilometriä. Järven luusua sijaitsee järven etelärannalla, josta saa alkunsa 6,0 kilometriä pitkä Kuorsumaanoja, joka laskee Kiikoisjokeen. Järven rantaviiva on 6,9 kilometriä pitkä ja ranta on pääosin moreeni- ja kalliopohjaista metsämaastoa. Länsirannat ovat peltojen reunustamia, mutta etelä- ja pohjoisrannat ovat ojitettua metsäistä suota. Rannoilla on loma-asutusta ja ympäristössä on useita maatiloja. == Luonto == Kuorsumaanjärvi on eutrofinen järvi, jonka etelä- ja pohjoispäät ovat ehtineet kasvaa umpeen. Järven kasvituotanto on runsasta ja elättää runsaan hyönteiskannan. Hyönteisiä hyödyntävät lukuisat linnut, joita pesii järvellä useita lajeja. Rannat ovat pääosin ruokoluhtaa, kaislaluhtaa ja korteluhtaa. Tavattavia kasvilajeja ovat muun muassa kapealehtiosmankäämi, nuokkurusokki, uistinvita, pystykeiholehti, terttualpi, myrkkykeiso, sorsansammal, hetesirppisammal, upposirppisammal ja isovesitähti. Pesimälinnustoon kuuluvat ainakin härkälintu, laulujoutsen, silkkiuikku, sinisorsa, tavi, heinätavi, lapasorsa, punasotka, tukkasotka, telkkä ja nokikana, mustakurkku-uikku, kurki, luhtahuitti ja ruskosuohaukka. Syys- ja kevätmuuton aikana järvi on lintujen levähdyspaikka muun muassa joutsenille. Kuorsumaanjärvi rantavyöhykkeineen on suojeltu osana Euroopan unionin Natura 2000 -luonnonsuojelualueverkostoa. Kuorsumaanjärvellä suojellaan Euroopan unionin lintudirektiivin I liitteessä mainittuja lajeja. Kuorsumaanjärven suojelu perustuu sen merkitykseen lintujen muutonaikaisena levähdyspaikkana ja pesimäalueena. Erityisesti järven pohjois- ja eteläpää ovat tärkeitä lintujen pesinnän kannalta. Suojellun alueen laajuus on 226 hehtaaria. == Virkistyskäyttö == Järvellä on pohjoispäässä sijaitsevat vuonna 2003 valmistuneet laavu ja lintutorni ja kaakkoiskulmassa toinen laavu. Laavut liittyvät Kuasman Kiäppi-retkeilyreitin rakentamiseen. Koillisrannassa on uimaranta. == Historiaa == Järven vedenpintaa haluttiin alentaa ja siksi jätettiin hakemus järvenlaskusta vuonna 1853. Vuoden 1855−1856 Kalmbergin kartastossa järven nimi kirjoitettiin "Kuorsumanjärvi" ja sen rantaviivassa oli tuolloin selviä lahtia. Etenkin järven pohjoispää oli pitkulaisempi. Luoteiskulmassa sijaitsi "Kuorsmaan" torppa. == Lähteet == == Aiheesta muualla == * Kiikoinen: Kuorsumaa - kyläkuvaus Luokka:Kiikoisten järvet Luokka:Kiikoisjoen alue‎ Luokka:Pirkanmaan luonnonsuojelualueet Luokka:Suomen Natura-alueet
Valkokurkkuhuiskija

Valkokurkkuhuiskija (Sclerurus scansor) eli aiemmalta nimeltään ruskoselkäorneero on kaivajien heimoon kuuluva varpuslintu. ==Levinneisyys== Valkokurkkuhuiskijaa tavataan Argentiinassa, Brasiliassa ja Paraguayssa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kaivajat
Ruutukurkkuhuiskija

Ruutukurkkuhuiskija (Sclerurus guatemalensis), aiemmalta suomenkieliseltä nimeltään ruutukurkkuorneero, on kaivajien heimoon kuuluva varpuslintu. ==Levinneisyys== Ruutukurkkuhuiskijaa tavataan Meksikon kaakkoisosista Keski- Amerikan kautta Kolumbiaan ja Ecuadoriin ulottuvalla alueella. Lajin kannaksi arvioidaan 20 000–49 999 yksilöä. Se on luokiteltu elinvoimaiseksi. ==Lähteet== Luokka:Kaivajat
Hypertelis

Hypertelis on koppisiemenisten Caryophyllales-lahkoon kuuluva kasvisuku, joka on sijoitettu ainakin toisinaan Molluginaceae-heimoonStevens 2001–, Viitattu 1.12.2014. == Tuntomerkit == Suvun kasvit ovat ruohoja tai matalia pensaita, joilla – toisin kuin sukulaisheimoissa yleensä (Centrospermae-kladi) – on kukissaan antosyaaneja väriaineina. Lehdet ovat enemmän tai vähemmän kimppuina, tasasoukkia, liereitä, meheviä ja korvakkeellisia. Korvakkeet ovat enemmän tai vähemmän tuppimaisia. Kukinto on valesarja ja vanallinen. Perällisissä kukissa on viisi kehälehteä, joista jopa neljä muuttuu kukan ikääntyessä terämäiseksi. Heteitä on 3–20, tavallisesti 5–15, ja ponnet ovat kirkasvärisiä. Sikiäin on yhdislehtinen, kolmesta viiteen emilehden muodostama ja sisältää aksiletyyppisen istukan, johon kiinnittyy paljon siemenaiheita. Luotit ovat värikkäät. Hedelmä on kalvomainen kota tai lohkohedelmä. Kromosomiluku n = 8. == Levinneisyys == Suku kasvaa pääosin eteläisessä Afrikassa, mutta myös parilla erillisalueella Itä-Afrikassa, pohjoisimmillaan Etiopiassa. Lisäksi lajeja on Madagaskarilla ja Saint Helenan saarilla.http://www.mobot.org/mobot/research/apweb/maps/Hypertelis.gif == Luokittelu == Hypertelis-suvussa on kahdeksan lajia. Hypertelis-lajeja: * Hypertelis angrae-pequenae Friedrich * Hypertelis arenicola Sond. * Hypertelis bowkeriana Sond. * Hypertelis caespitosa Friedrich * Hypertelis salsoloides (Burch.) Adamson * Hypertelis spergulacea E.Mey. ex Fenzl * Hypertelis trachysperma Adamson == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Hypertelis salsoloides, kuvia: http://www.andycowley.com/namibia/plants/Hypertelis-salsoloides.html Luokka:Caryophyllales
Barbeuiaceae

Barbeuiaceae on koppisiemenisten Caryophyllales-lahkoon kuuluva kasviheimo, jossa on vain yksi laji: Barbeuia madagascariensis. Rosales-lahkossa on lähes samanniminen heimo: Barbeyaceae. == Tuntomerkit == Laji on liaani eli puuvartinen köynnös. Sen lehdet ovat kierteisesti ja niiden hankoihin kukinnot kehittyvät. Kukassa on paljon heteitä ja kahden emilehden yhteenkasvettumana syntynyt väliseinällinen sikiäin. Siemenaiheita siinä on kaksi. Hedelmä on selkäluomainen rakokota, jossa on yksi tai kaksi vaipallista siementä.Stevens 2001–, Viitattu 1.12.2014. == Levinneisyys == Laji kasvaa Madagaskarin itäosan metsissä.http://www.mobot.org/mobot/research/apweb/maps/Barbeuiaceae.gif == Luokittelu == Kasvi kuuluu yhdessä monen muun heimon, muun muassa kohokkikasvien (Caryophyllaceae), kanssa Centrospermae-kladiin Caryophyllales- lahkossa. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Kuva kukinnosta: http://www.mobot.org/MOBOT/Madagasc/digital/ANDRIANJAFY_1648_PBP_a_s.jpg Luokka:Caryophyllales Luokka:Kasviheimot
Wolf Kankare

Wolf Kankare (s. 1990 Helsinki) on suomalainen sarjakuvataiteilija. Kankare valmistui kuvataiteilijaksi Tampereen ammattikorkeakoulusta vuonna 2014. Kankare pitää suosittua Susi sorakuopassa -sarjakuvablogia ja on toiminut kuvittajana muun muassa Amnesty Internationalin kampanjoissa. Kankareelta on julkaistu useita sarjakuva-albumeita: Susi sorakuopassa (Daada 2010), Miska Pähkinä (Suuri kurpitsa 2013), Kettujumala palelee (Suuri kurpitsa 2014) ja Subdimensionaalinen Portti (Suuri kurpitsa 2018). ==Lähteet== == Aiheesta muualla == *Sarjakuvablogi Susi sorakuopassa Luokka:Suomalaiset sarjakuvantekijät Luokka:Vuonna 1990 syntyneet Luokka:Elävät henkilöt
Nahkurien ammattikunnan muistomerkki

Nahkurien ammattikunnan muistomerkki on Oskari Jauhiaisen veistämä muistomerkki vuodelta 1958 Hämeenlinnassa. Veistos on 2,5 metriä korkea, jalustoineen yli kolme metriä. Veistoksen sijaintipaikka on Palokunnankadulla pääpostin edessä. == Lähteet == == Aiheesta muualla == *Nahkurien ammattikunnan muistomerkki; Hameenlinnantaidemuseo.fi Luokka:Hämeenlinnan patsaat ja veistokset Luokka:Oskari Jauhiainen Luokka:Hämeensaari
Zorromurha

Zorromurha oli helmi–maaliskuussa 1997 Kurikassa, Etelä-Pohjanmaalla tapahtunut murha. Murhan uhrina oli tapahtumahetkellä 47-vuotias Marja Annikki Mäntylä, jonka surmasi hänen ystävättärensä Marjatta Heinonen (s. 1947). Surmatyö havaittiin 2. maaliskuuta, kun Mäntylän poika palasi isänsä luota viettämästä hiihtolomaansa ja löysi äitinsä kuolleena eteisen lattialta. Tekijä oli yrittänyt lavastaa rikoksen näyttämään miehen tekemältä, käyttämällä yhtenä keinona surma-asunnon seinään kirjoittamaansa tekstiä "Zorro kiitti". Murhan toteuttajana toiminut Heinonen tuomittiin 21. lokakuuta 1997 elinkautiseen vankeuteen. Hänet kuitenkin lopulta vapautettiin vuonna 2009. ==Lähteet== Luokka:Vuoden 1997 rikokset Luokka:Murhat Suomessa Luokka:Kurikka Luokka:1990-luvun rikokset Suomessa
Honda-liiga

Honda-liiga oli rikollisliiga, joka teki vuosina 1992–1994 suuren määrän aseellisia ryöstöjä ja murtoja pääkaupunkiseudulla. Ryöstöt kohdistuivat etupäässä lukuisiin pääkaupunkiseudun pankkeihin. Kokonaisuudessaan liiga ehti tehdä yhteensä 34 suurta rikosta ennen kiinnijäämistään, joiden saalisarvo nousi neljään miljoonaan markkaan eli 920 000 euroon. Liiga muodostui mediassa löyhäksi kuvaillusta kaveriporukasta, joista 12 sai tuomion. Nimensä rikollisliiga sai siitä, kun heidän ensimmäinen pakoautonsa oli aina merkiltään Honda. Ryöstö- ja murtokeikkojen teon motiiviksi liigan jäsenet perustelivat rahantarpeen huumeostoja tarkemmin ottaen heroiinia varten. Vankeustuomion saamisesta huolimatta Honda-liigan entinen päätekijä tehtaili tämän jälkeen vuonna 2007 ”Rakennusliigaksi” nimetyssä rikollisorganisaatiossa rikoksia. Poliisi-TV:stä saadun vihjepuhelun kautta päästiin liigan jäljille. Liigassa mukana olleet henkilöt saivat 2,5-5,5 vuoden tuomiot. Päätekijät saivat noin 12 vuoden tuomion. ==Lähteet== Luokka:1990-luvun rikokset Suomessa Luokka:Rikokset Helsingissä Luokka:Ryöstöt
Ivan Sergejeff

Ivan Sergejeff (1863 – 1934) oli suomalainen kauppias ja yksi Kainuun merkittävistä liikemiehistä 1900-luvun alussa. Sergejeff oli Vienan Karjalan Uhtualta Suomeen muuttaneen kauppiaan Aksenti Sergejeffin poika. Vuonna 1906 Ivan Sergejeff rakensi Kajaanin keskustaan komean kaksikerroksinen tiilipäätyinen liikepalatsin, joka oli kaupungin suurin kauppa. Hän oli osakkaana mukana perustamassa Kajaanin Puutavara Osakeyhtiötä, ja yhtiön ensimmäinen konttori toimi joitakin vuosia hänen talossaan. Sergejeff harjoitti myös laajaa tervakauppaa. Hänen omistuksissa oli höyrylaiva Sotkamo, joka liikennöi reitillä Kajaani–Sotkamo. Sergejeff oli Vienan Karjalaisten Liiton aktiivinen jäsen. Sergejeffin pojat seurasivat isäänsä liikealalle Saarto-nimisinä. == Lähteet == * P. Pulma, O. Turpeinen: Pikkukaupungin unelmia. Kajaani 1906-1976 Kajaanin kaupunki, 1994 Luokka:Suomalaiset kauppiaat Luokka:Vienankarjalaiset Luokka:Vuonna 1863 syntyneet Luokka:Vuonna 1934 kuolleet
LG G3 s

LG G3 s on LG Electronicsin vuonna 2014 julkaisema älypuhelin. Puhelin on LG:n silloisen lippulaivapuhelimen, LG G3:n pienempi versio. G3 s:ssä on viiden tuuman IPS LCD -kapasitiivinen kosketusnäyttö ja sen mitat ovat 134 × 69,6 × 10,3 millimetriä. Sen takakamera on 8 megapikseliä ja etukamera on 1,3 megapikseliä. Puhelin painaa 134 grammaa eli 16 grammaa vähemmän kuin G3. Puhelimen reunat on muotoiltu kaareviksi. == Lähteet == Luokka:Vuoden 2014 matkapuhelimet G3 s Luokka:Android-pohjaiset laitteet
Gašper Berlot

Gašper Berlot (s. 6. elokuuta 1990 Slovenj Gradec) on slovenialainen yhdistetyn hiihtäjä. Hän edustaa seuratasolla kotimaansa SSK Velenjeä. Yhdistetyn maailmancupissa Berlot on kilpaillut kaudesta 2008-2009 alkaen. Berlotin paras henkilökohtainen sijoitus maailmancupissa on tammikuun 2014 16. sija Tšaikovskista. Berlot on osallistunut kaksiin talviolympialaisiin, joissa hänen paras sijoituksensa on vuoden 2014 talviolympialaisten 33. sija suurmäen kilpailusta. MM-kisoihin Berlot on osallistunut kolmesti, joista hänen paras henkilökohtainen sijoituksensa on vuoden 2009 MM-kisojen suurmäen kilpailun 26. tila Liberecistä. == Lähteet == * http://data.fis-ski.com/dynamic/athlete- biography.html?sector=NK&competitorid;=108526&type;=result&category;=WSC&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Slovenialaiset yhdistetyn hiihtäjät Luokka:Vuonna 1990 syntyneet Luokka:Elävät henkilöt
Jääpallon Allsvenskan-kausi 2009–2010

Ruotsin jääpallon Allsvenskan pelattiin kaudella 2010–2011 kahdessa kahdentoista joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin, kaksi heikointa putosi 1. divisioonaan ja sijoille 9.–10. sijoittuneet joutuivat karsimaan Allsvenskanin sarjapaikastaan. Vain muutama päivä ennen sarjakauden alkua Selånger SK ilmoitti vetäytymisestään Allsvenskanista pelaajavaikeuksien vuoksi eikä sarjaa saatu näin täydennettyä, vaan Pohjoislohko pelattiin 11 joukkueisena. == Pohjoislohko - runkosarjan lopputilanne== Sija Pelaaja Joukkue Maalit 1\. Lars Buskqvist Örebro SK 43 2\. Mattias Rydberg Tillberga Bandy Västerås 35 3\. Patrik Rönnkvist Kalix Bandy 32 11\. Joonas Käkriäinen Ljusdals BK 20 == Etelälohko == Sija Pelaaja Joukkue Maalit 1\. Alexander Mayborn Gripen Trollhättan BK 45 2\. Pål Hanssen IF Boltic, Karlstad 40 3\. Martin Apelqvist IF Boltic, Karlstad 39 9\. Jarno Alatalo Frillesås BK 26 ==Elitserien-karsinnat== Joukkue #1 Maalit Joukkue #2 Ottelu 1 Ottelu 2 GAIS Bandy, Göteborg 4-12 IFK Kungälv 3-5 2-7 Örebro SK 5-13 IFK Vänersborg 1-7 6-12 GAIS Bandy ja Örebro eivät onnistuneet Elutserieniin nousussa. IFK Kungälv ja IFK Vänersborg säilyttivät Elitserien-paikkansa. ==Allsvenskan-karsinnat== Joukkue #1 Maalit Joukkue #2 Ottelu 1 Ottelu 2 Sunvärä SK 4-17 Nässjö IF 1-8 3-9 UNIK, Uppsala 3-12 IFK Rättvik 2-9 1-3 Djurgården IF, Tukholma 3-11 Gustavsbergs IF 4-6 5-4 Kareby IS 7-8 Otterbäckens BK 4-6 3-1 Nässjö, Rättvik, Gustavsberg ja Otterbäcken säilyttivät Allsvenskan-paikkansa. ==Lähteet== * ===Viitteet=== Luokka:Jääpallon Allsvenskan-kaudet Luokka:Vuoden 2009 jääpallo Luokka:Vuoden 2010 jääpallo ''
New York Film Critics Circle

New York Film Critics Circle (NYFCC; myös The Bull Moose Moving Picture Society of the 1934 World’s Fair) on vuonna 1935 New Yorkissa perustettu elokuvakriitikoiden muodostama yhdistys. Yhdistyksen jäsenkuntaan kuuluvat newyorkilaisten päivittäin tai viikoittain ilmestyvien sanomalehtien ja aikakauslehtien kriitikoita. Yhdistys jakaa vuosittain samannimisiä palkintoja, joita jaetaan eri kategorioissa vuoden parhaille elokuville ja näiden tekijöille. ==Palkintokategoriat== * Paras elokuva (1935-) * Paras ohjaus (1935-) * Paras miespääosa (1935-) * Paras miessivuosa (1969-) * Paras naispääosa (1935-) * Paras naissivuosa (1969-) * Paras käsikirjoitus (1956-) * Paras kuvaus (1980-) * Paras vieraskielinen elokuva (1937-) * Paras animaatioelokuva (1999-) * Paras dokumentti (1980-) * Paras ohjausdebyytti (1989-) * Erikoispalkinto (1940-) ==Katso myös== *New York Drama Critics’ Circle ==Lähteet== ==Aiheesta muualla== * New York Film Critics Circlen virallinen internet-sivu * New York Film Critics Circle Internet Movie Databasessa (IMDb.com) *
Johan Mickwitz

Johan Jacob Mickwitz (29. kesäkuuta 1937 Helsinki – 22. helmikuuta 2002 Helsinki) oli suomalainen toimittaja ja ruotsin kielellä kirjoittanut kirjailija. Mickwitzin vanhemmat olivat Gunnar Mickwitz (1906–1940) ja Ann- Mari Federley (1903–1978).Johan Jakob Mickwitz. Geni.com. Mickwitz oli Suomen Tietotoimiston palveluksessa toimitussihteerinä vuodesta 1961 alkaen, ja hän luki STT:n uutisia radiossa. Mickwitzin esikoisteos oli 1959 ilmestynyt yhteiskuntakriittinen novellikokoelma Oktober. Hänen varhaiset proosateoksensa edustavat lyyristä ja impressionistista tyyliä, ja myöhemmin hän julkaisi useita runokokoelmia. Mickwitz kuului vuosina 1965–1968 ilmestyneen ruotsinkielisen radikaalin kulttuurilehden FBT:n toimituskuntaan. (Joissakin hakuteoksissa etunimet ovat Johan Jakob.) Johan Mickwitzin toinen puoliso vuodesta 1964 oli filosofian lisensiaatti Margaretha Mickwitz.Vem och vad 1996, s. 367–368. Helsingfors 1996. ISBN 951-50-0800-X Kirjailija Peter Mickwitz (s. 1964) on heidän poikansa. == Teoksia == * Oktober: Noveller. Söderström, Helsingfors 1959 * Vassvinter. Söderström, Helsingfors 1961 * Sandsten: Dikter. Söderström, Helsingfors 1962 * Nattvinge: Roman. Söderström, Helsingfors 1963 * Uppgörelse. Söderström, Helsingfors 1964 * Fröken ur ville inte komma. Söderström, Helsingfors 1968 * Året ingenting hände: Dikter. Söderström, Helsingfors 1972 * Bättre tider måste komma: Dikter. Söderström, Helsingfors 1975 * Mera du: Dikter. Söderström, Helsingfors 1980 * När vinden vänder: Dikter. Söderström, Helsingfors 2003 == Lähteet == Luokka:Suomalaiset toimittajat Luokka:Suomenruotsalaiset kirjailijat Luokka:Vuonna 1937 syntyneet Luokka:Vuonna 2002 kuolleet
Muskettisoturien viimeiset urotyöt

Muskettisoturien viimeiset urotyöt. historiallinen romaani Ludvig XIV:n hovista, eli Bragelonnen varakreivi : historiallinen romaani Ludvig XIV:n hovista on Alexandre Dumas vanhemman kirjoittama romaani. Teos on suomennettu kahteen otteeseen. Ensimmäinen suomennoksen Bragelonnen varakreivi on tehnyt V. Hämeen-Anttila, ja suomennos ilmestyi 1916. Se ilmestyi kymmenessä osassa sarjassa Kariston 1 markan romaaneja; n:o 11–20. Uusi painos ilmestyi 1939–1940 kymmenenä niteenä nimellä Bragelonnen varakreivi eli Muskettisoturien viimeiset urotyöt ja jälleen 1992–1993 Kariston kustantamana kahteen osaan sidottuna yhdeksänosaisena. Uudemman suomennoksen ovat kuvittaneet J. Désandré ja A. de Neuville. Marjatta Beckin suomennos Muskettisoturien viimeiset urotyöt on ilmestynyt 1969 Norjassa. Se ilmestyi Dumas-sarjassa kahdeksanosaisena. Romaanin tapahtumaympäristö on 1600-luvun Ranska ja sen kuninkaallinen hovi. Teos saattaa päätökseen muskettisoturien tarinan.Kirjasampo ==Lähteet== ==Aiheesta muualla== * Muskettisoturien viimeiset urotyöt I Runeberg.org * Muskettisoturien viimeiset urotyöt II Runeberg.org Luokka:Ranskalaiset romaanit Luokka:Vuoden 1847 kirjat
Stina Katchadourian

Ulla Stina Katchadourian (s. 4. heinäkuuta 1937 Helsinki) on Yhdysvalloissa asuva suomalaissyntyinen kääntäjä ja englannin ja ruotsin kielellä kirjoittava kirjailija. Katchadourian on valmistunut humanististen tieteiden kandidaatiksi Helsingin yliopistosta, ja hänellä on Master of Arts -tutkinto Stanfordin yliopistosta. Hän on kääntänyt englannin kielelle suomenruotsalaista kirjallisuutta, muun muassa Märta Tikkasen ja Edith Södergranin runoja. Viimeksi hän on julkaissut muistelmateoksen Lappkungens dotter, suomeksi Lapinkuninkaan tytär. Stina Katchadourian on ollut naimisissa vuodesta 1964 armenialaisen Herant Katchadourianin kanssa, joka on ollut vuodesta 1966 professorina Stanfordin yliopistossa Kaliforniassa. Hän viettää talvet Kaliforniassa ja kesät Porvoon saaristossa.Schildts & Söderströms kirjailijoita : Stina Katchadourian == Teoksia == * Efronia : an Armenian love story ; based on a memoir by Efronia Katchadourian, translated by Herant Katchadourian. Northeastern University Press, Boston 1993, suomeksi nimellä Efronia : armenialainen rakkaustarina. Kääntöpiiri, Helsinki 1994 * Molnungen Nimbus : en himmelens historia ; berättad av Stina Katchadourian ; illustrerad av Kristiina Louhi. Schildt, Esbo 1994, suomeksi nimellä Nimbus Pilvenpumpula : taivaallinen tarina. Tammi 1994 * Sultanens auberginer : recept och matminnen från hela världen ; kirj. Stina Katchadourian ja Sabira Ståhlberg. Schildt, Esbo 2003, suomeksi nimellä Sulttaanin salaatti : reseptejä ja ruokamuistoja maailmalta. Schildt, Espoo 2003 * Lappkungens dotter. Schildt, Helsingfors 2011, englanniksi nimellä The Lapp King's daughter : a family's journey through Finland's wars. Fithian Press, McKinleyville, California 2010 ; suomeksi nimellä Lapinkuninkaan tytär. Schildts & Söderströms, Helsinki 2012 * Hallonbacken : näytelmä Edith Södergranista. == Käännöksiä == * Edith Södergran : Love & solitude : selected poems 1916-1923. Fjord Press, San Francisco 1981, expanded bilingual edition 1985, 3rd bilingual edition 1992 (Runot ruotsiksi ja englanniksi, runot poimittu Gunnar Tideströmin 1949 toimittamasta teoksesta Samlade dikter) * Märta Tikkanen : The love story of the century. Capra, Santa Barbara, California 1984 == Palkinnot == * Pushcart prize 1987 * Edith Södergran -palkinto 2002 * American-Scandinavian Foundationin Sjöberg-palkinto 2003 == Lähteet == == Aiheesta muualla == * Yle uutiset Lappi 28.11.2012 : Stina Katchadourian: Lapinkuninkaan tytär Luokka:Kielenkääntäjät Luokka:Amerikansuomalaiset henkilöt Luokka:Suomenruotsalaiset kirjailijat Luokka:Vuonna 1937 syntyneet Luokka:Elävät henkilöt
Knuuttila

Knuuttila on suomalainen sukunimi, joka on muun muassa seuraavilla henkilöillä: * Anselm Knuuttila (1903–1968), maastohiihtäjä * Rauha Knuuttila (o.s. Hippi, 1924–2014), näytelmäkirjailija * Sakari Knuuttila (1930–2023), insinööri, SDP:n kansanedustaja ja valtiopäiväneuvos * Simo Knuuttila (1946–2022), teologi ja professori * Tarja Knuuttila, tieteenfilosofi ja professori * Yrjö Knuuttila (Ykä, s. 1963), Musta Paraati -yhtyeen rumpali == Katso myös == * Knuutila
John Tory

John Tory (s. 28. toukokuuta 1954 Toronto, Ontario) on kanadalainen poliitikko ja Toronton edellinen pormestari. Hän suoritti B. A. -tutkinnon Toronton yliopistosta 1975 ja valmistui myöhemmin juristiksi Yorkin yliopiston Osgoode Hall Law Schoolista. Hän on ollut naimisissa Barbara Hackettin kanssa vuodesta 1978 ja heillä on neljä lasta. Uransa alussa Tory työskenteli lakimiehenä isänsä johtamassa lakiasiaintoimistossa Torontossa ja yleni siellä johtavaksi osakkaaksi. 1980-luvulla hän toimi Ontarion parlamentissa pääministeri Bill Davisin avustajana ja hallituksen apulaissihteerinä. Vuoden 1993 liittovaltiovaaleissa hän osallistui Kanadan konservatiivipuolueen vaalikampanjaan, joka epäonnistui täysin Jean Chrétienin kasvohalvausta pilkkaavan televisiomainoksen vuoksi. Työskenneltyään teleoperaattori Rogers Communicationsin ja Canadian Football Leaguen hallituksissa Tory pyrki Toronton pormestariksi 2003 mutta hävisi vaalit David Millerille. Hänet valittiin Ontarion edistyksellisen konservatiivipuolueen johtajaksi 2004. Puolueen hävittyä vuoden 2007 Ontarion parlamenttivaalit Ontarion liberaalipuolueelle Tory alkoi kuitenkin menettää suosiotaan ja jätti lopulta puoluejohtajan tehtävät maaliskuussa 2009. Hän työskenteli Newstalk 1010 ‑radiokanavan juontajana 2009–2014 ja Suur-Toronton alueella vaikuttavan Greater Toronto CivicAction Alliancen puheenjohtajana 2010–2014. Tory valittiin Toronton 65. pormestariksi lokakuussa 2014 yli 40 prosentin ääniosuudella. Hän sai eniten ääniä kaupungin keskustan alueella, kun taas toiseksi tullut Doug Ford keräsi enemmän ääniä Etobicoken ja Scarboroughin esikaupunkialueilla. Hän on ilmoittanut päätavoitteekseen kehittää Toronton joukkoliikennettä jatkamalla metroa Scarboroughiin ja rakentamalla 53 kilometriä pitkän SmartTrack-lähijunaverkoston. == Lähteet == == Aiheesta muualla == Luokka:Kanadalaiset poliitikot Luokka:Toronton pormestarit Luokka:Vuonna 1954 syntyneet Luokka:Elävät henkilöt
Erik Dannholm

Erik Ludvig ”Danny” Dannholm (21. toukokuuta 1941 – 28. lokakuuta 1985) oli suomalainen saksofonisti ja -huilisti, jonka pääinstrumentti oli tenorisaksofoni. Hän oli mukana muun muassa Christian Schwindtin ja Matti Oilingin eri jazzkokoonpanoissa sekä rockyhtye Pepe & Paradisessa. Studiomuusikkona hän vieraili erityisesti monilla Love Records -yhtiön levytyksillä.Erik Dannholm, Discogs.com, viitattu 5.9.2021.Lehtola, Erkki: Pepe & Paradise -historiaa , Unde Music, viitattu 1.12.2014. ”Dani” Dannholm oli 1950- ja 1960-lukujen vaihteessa yksi keskeisistä hahmoista helsinkiläisellä Old House Jazz Clubilla. Ilmari Vesterisen ”Mäyränkoloksi” kutsutusta klubista koostamassa kirjassa alttosaksofonisti Kenneth Rothe muistelee John Coltranelta paljon vaikutteita saanutta Dannholmia:Vesterinen, Ilmari. Mäyränkolon jazzareita: Tarua ja totta Old House Jazz Clubista ja suomalaisesta jazzmusiikista. WSOY 2006. s. 93, 204, katso Jazzia Mäyränkolossa, Tapani Lausti 8.5.2007. Viitattu 1.12.2014. > Dannholmin kehitys oli hyvin nopeaa. Hänestä tuli sellainen, vähän niin kuin > suunnannäyttäjä. Hän oli ennen kuin esimerkiksi nämä tulevat Juhani Aaltonen > ja Eero Koivistoinen; nehän tulivat oikeastaan Dannholmin jälkeen ja veivät > soittonsa erittäin pitkälle. Dannholm menehtyi vain 44-vuotiaana lokakuussa 1985. Hänet on haudattu Hietaniemen hautausmaalle Helsinkiin. ==Levytyksiä== *Christian Schwindt Quintet: For Friends And Relatives (1964, CD-julkaisu 2011) * Dave Lindholm: Iso ”Kynä” Lindholm (1972) *Pepe & Paradise: Niin vähän on aikaa (1972) *Pepe & Paradise: Pepe & Paradise (1973) *Wigwam: Being (1974) *Pepe & Paradise: Pepe & Paradise 2 (1975) ==Lähteet== ==Aiheesta muualla== * Luokka:Suomalaiset saksofonistit Luokka:Suomalaiset huilistit Luokka:Suomalaiset jazzmuusikot Luokka:Vuonna 1941 syntyneet Luokka:Vuonna 1985 kuolleet
Enoch Powell

John Enoch Powell (16. kesäkuuta 1912, Birmingham – 8. helmikuuta 1998) oli englantilainen poliitikko ja akateemikko. Hän oli maansa parlamentin alahuoneen jäsen vuosina 1950–1987 ja terveysministeri vuosina 1960–1963. Powell palveli Britannian armeijassa toisessa maailmansodassa ja saavutti prikaatikenraalin arvon. Hänet nimitettiin 25-vuotiaana muinaiskreikan professoriksi Sydneyn yliopistoon. Powell sai julkisuutta pidettyään vuonna 1968 huomiota herättäneen "Rivers of Blood" -puheen maahanmuuttoa vastaan. BBC:n äänestys vuonna 2002 valitsi Enoch Powellin yhdeksi historian sadan suurimman brittiläisen joukkoon. Powell myös arvosteli Ison-Britannian EU- jäsenyyttä. ==Lähteet== *”Obituary of Enoch Powell”. The Daily Telegraph (London). 9.2.1998. *Foot, Paul (1969). The Rise of Enoch Powell. Harmondsworth *Heffer, Simon (1998). Like the Roman: The Life of Enoch Powell. London: Weidenfeld & Nicolson. ISBN 978-0-297-84286-6 *Lewis, Roy (1979), Enoch Powell. Principle in Politics, Cassell, London. ISBN 0-304-30072-1 *Roth, Andrew (1970). Enoch Powell: Tory Tribune. London: TBS The Book Service Ltd. ISBN 978-0-356-03150-7 *Schoen, Douglas E. (1977), Enoch Powell and the Powellites, Macmillan, London. ISBN 0-333-19866-2 *Shepherd, Robert (1998). Enoch Powell. London. ISBN 0-09-179208-8 *Stacey, Tom (1970). Immigration and Enoch Powell. London. OCLC 151226 *bbc.co.uk/radio4/1968/riversofblood.shtml ===Viitteet=== Luokka:EU-kriitikot Luokka:Brittiläiset kenraalit Luokka:Yhdistyneen kuningaskunnan alahuoneen jäsenet Luokka:Brittiläiset poliitikot Luokka:Yhdistyneen kuningaskunnan terveysministerit Luokka:Vuonna 1912 syntyneet Luokka:Vuonna 1998 kuolleet
Fedi Vaivio

Fedi Lennart Vaivio (2. heinäkuuta 1927 Tampere – 27. helmikuuta 2021Kuolinilmoitus, Helsingin Sanomat 21.3.2021, s. C 20) oli suomalainen kansantaloustieteilijä. Vaivio väitteli taloustieteen tohtoriksi vuonna 1959. Hän toimi Helsingin Kauppakorkeakoulun kansantaloustieteen professorina 1963–1992, koulun vararehtorina 1987–1990, rehtorina vuosina 1990–1992 sekä kanslerina 1992–1995. ==Julkaisuja== * *Fedi Lennart Vaivio (1962) Yrityksen suunnitelmat ja käyttäytyminen. Liiketaloustieteellinen tutkimuslaitoksen julkaisuja 27. Liiketaloustieteellinen tutkimuslaitos, Helsinki 1962, 174 s. * ==Lähteet== ==Aiheesta muualla== *Fedi Vaivion muistokirjoitus Helsingin Sanomissa Luokka:Suomalaiset taloustieteilijät Luokka:Suomalaiset professorit Luokka:Helsingin kauppakorkeakoulun professorit Luokka:Suomen yliopistojen rehtorit ja kanslerit Luokka:Vuonna 1927 syntyneet Luokka:Vuonna 2021 kuolleet
The Young OG Project

The Young OG Project on yhdysvaltalaisen rap-artisti Fabolouksen kuudes studioalbumi. Se julkaistiin 25. joulukuuta 2014. == Arviot == * Allmusic: Allmusic review * HipHopDX: HipHopDX == Lähteet == Luokka:Fabolouksen albumit Luokka:Vuoden 2014 albumit
Léon Walras

Marie Esprit Léon Walras (16. joulukuuta 1834 Évreux, Ranska – 5. tammikuuta 1910 Clarens, Sveitsi)britannica.com: Léon Walras oli ranskalainen kansantaloustieteilijä. Walras tutki etenkin hinnanmuodostusta, hintojen tehtävää markkinataloudessa sekä kansantalouden tasapainotilaa. Hänet tunnetaan eräänä modernin rajahyödyn teorian kehittäjistä. Walras työskenteli koko uransa taloustieteen professorina Sveitsissä Lausannen yliopistossa, josta hän jäi eläkkeelle vuonna 1902. Hän kehitteli itsenäisesti rajahyödyn ideaa lähes samanaikaisesti William Stanley Jevonsin ja Carl Mengerin kanssa, ja häntä pidetään eräänä marginalismin perustajista. Hänen suurimpana saavutuksenaan pidetään kuitenkin nykyään yleisenä tasapainoteoriana tunnettua teoriaa. Walrasin vaikutus oli hänen elinaikanaan suhteellisen vaatimatonta, mutta hänen töistään alkoi tulla tunnetumpia 1930-luvulta alkaen. Taloustieteen historioitsija Mark Blaugin mukaan Walras saattaa olla nykyisin luetuimpia 1800-luvun taloustieteilijöitä David Ricardon ja Karl Marxin jälkeen. ==Julkaisut== *Élements d’économie pure, ou théorie de la richesse sociale (1874–1877) *Études d’économie sociale (1896) *Études d’economie politique appliquée (1898) ==Lähteet== Luokka:Sveitsiläiset professorit Luokka:Ranskalaiset professorit Luokka:Ranskalaiset taloustieteilijät Luokka:Vuonna 1834 syntyneet Luokka:Vuonna 1910 kuolleet
August Weismann

August Friedrich Leopold Weismann (17. tammikuuta 1834 Frankfurt am Main – 5. marraskuuta 1914 Freiburg im Breisgau, Saksa) oli saksalainen evoluutiobiologi. Weismann toimi professorina Freiburgin yliopistossa 1873 – 1912. Hänen merkittävin löytönsä oli perinnöllisyyden paikallistaminen kromosomeihin ja hänet tunnettiin darwinismin vankkumattomana kannattajana. ==Lähteet== Luokka:Evoluutiobiologit Luokka:Saksalaiset biologit Luokka:Saksalaiset professorit Luokka:Vuonna 1834 syntyneet Luokka:Vuonna 1914 kuolleet
Grassmannin luvut

Grassmannin luvut tai Grassmannin muuttujat ovat luonnollisista luvuista poiketen ei-vaihdannaisia eli ei-kommutoivia lukuja. Grassmannin luvuille pätee: A×B = −B×A. Luvut on nimetty saksalaisen matemaatikon Hermann Grassmannin mukaan. Luokka:Kvanttikenttäteoria Luokka:Numerot Luokka:Supersymmetria
As Regret Becomes Guilt

As Regret Becomes Guilt on yhdysvaltalaisen teknisen death metal -yhtye Arsisin kokoelma-albumi. Se sisältää yhtyeen varhaisia demolevytyksiä vuosilta 2001–2002 sekä konserttitallenteita yhtyeen esityksestä Norfolkissa, Virginiassa huhtikuussa 2003. == Kappaleet == ;2002 Demonstration # # # # # ;2001 Demonstration # * # # ;Unreleased Studio Takes, 2002 # * # ;Videot * Evil * Fell Silent * Wholly Night * Worship Depraved == Kokoonpano == * James Malone – murinalaulu, kitara, bassokitara * Michael Van Dyne – rummut * Chris Jones – kitara, murinalaulu (Evil-video) ;Tuotanto * Brett Portzer – miksaaja, masteroija * Mark Riddick – grafiikka == Aiheesta muualla == * As Regret Becomes Guilt discogs.com -sivustolla * == Lähteet == Luokka:Arsisin albumit Luokka:Vuoden 2007 kokoelma-albumit
Lepers Caress

Lepers Caress on yhdysvaltalaisen teknisen death metal -yhtye Arsisin EP-levy. Se julkaistiin joulukuussa 2012 levymerkillä Scion/Audio Visual. == Kappaleet == # # # # # # == Kokoonpano == * James Malone – laulu, kitara * Brandon Ellis – kitara * Noah Martin – bassokitara, taustalaulu * Shawn Priest – rummut ;Tuotanto * Kevin Cortes – tuottaja * Zeuss – äänittäjä, miksaaja == Arvostelut == * Global Domination: 8/10Global Domination review * The Metal Observer: 9/10The Metal Observer: Album review == Lähteet == == Aiheesta muualla == * Lepers Caress discogs.com -sivustolla * Luokka:Vuoden 2012 EP:t Luokka:Arsisin albumit